CELEX: 62018TB0033
Language: mt
Date: 2018-10-03 00:00:00
Title: Kawża T-33/18: Digriet tal-Qorti Ġenerali tat-3 ta’ Ottubru 2018 – Pracsis u Conceptexpo Project vs Il-Kummissjoni u EACEA (“Rikors għal annullament u rikors għad-danni — Kuntratti pubbliċi għal servizzi — Rikors amministrattiv quddiem il-Kummissjoni — Att purament confermattiv — Terminu għall-preżentata ta’ rikors — Att li ma jistax jiġi kkontestat — Inammissibbiltà)

3.12.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 436/51
            
         
      Digriet tal-Qorti Ġenerali tat-3 ta’ Ottubru 2018 – Pracsis u Conceptexpo Project vs Il-Kummissjoni u EACEA
      (Kawża T-33/18) (1)
      
      ((“Rikors għal annullament u rikors għad-danni - Kuntratti pubbliċi għal servizzi - Rikors amministrattiv quddiem il-Kummissjoni - Att purament confermattiv - Terminu għall-preżentata ta’ rikors - Att li ma jistax jiġi kkontestat - Inammissibbiltà))
      (2018/C 436/73)
      Lingwa tal-kawża: il-Franċiż
      
         Partijiet
      
      
         Rikorrenti: Pracsis SPRL (Brussell, il-Belġju) u Conceptexpo Project (Wavre, il-Belġju) (rappreżentant: J.-N. Louis, avukat)
      
         Konvenuti: Il-Kummissjoni Ewropea (rappreżentanti: D. Martin, A Katsimerou u I. Rubene, aġenti), l-Aġenzija Eżekuttiva għall-Edukazzjoni, l-Awdjoviżiv u l-Kultura (rappreżentanti: inizjalment H. Monet u A. Kisylyczko, sussegwentement H. Monet u N. Durand, aġenti)
      
         Suġġett
      
      Minn naħa, talba bbażata fuq l-Artikolu 263 TFUE u li hija intiża għall-annullament ta’ deċiżjoni tal-Kummissjoni tat-13 ta’ Novembru 2017 ta’ ċaħda tar-rikors amministrattiv dirett kontra d-deċiżjonijiet tal-EACEA tas-17 ta’ Lulju u tal-11 ta’ Awwissu 2017 u, “sa fejn hemm bżonn”, għall-annullament tal-imsemmija deċiżjonijiet tal-EACEA, kif ukoll tad-“deċiżjoni” tagħha li tiffirma l-kuntratt mal-offerenti kklassifikat fl-ewwel post, sa fejn dawn id-deċiżjonijiet jikklassifikaw l-offerta tal-konsorzju tar-rikorrenti fit-tieni post skont il-mekkaniżmu ta’ kaskata fil-kuntest tas-sejħa għall-offerti EACEA/2017/01, li tikkonċerna servizzi ta’ organizzazzjoni ta’ avvenimenti u ta’ azzjonijijiet promozzjonali fil-qasam awdjoviżiv, u, min-naħa l-oħra, talba bbażata fuq l-Artikolu 268 TFUE u intiża li tikseb kumpens għad-danni li r-rikorrenti kienu allegatament ġarrbu minħabba dawn id-deċiżjonijiet.
      
         Dispożittiv
      
      
                  1)
               
               
                  Ir-rikors huwa miċħud bħala inammissibbli.
               
            
                  2)
               
               
                  Pracsis SPRL u Conceptexpo Project huma kkundannati jbatu, minbarra l-ispejjeż tagħhom stess, dawk sostnuti mill-Kummissjoni Ewropea u mill-Aġenzija Eżekuttiva għall-Edukazzjoni, l-Awdjoviżiv u l-Kultura (EACEA).
               
            
         (1)  ĠU C 112, 26.3.2018.